cyanic-selkie/wikianc huggingface dataset:
בג"ץ התנועה למען איכות השלטון בישראל נגד הכנסת
פסק הדין
בג"ץ חוק הגיוס, שניתן ב-12 בספטמבר 2017, פסל ברוב של שמונה מתוך תשעה שופטים את הסדר הגיוס על פי התיקונים הנ"ל. את העתירה נגד שני התיקונים לחוק הגישה התנועה למען איכות השלטון בישראל, ומפלגת "יש עתיד" עתרה נגד התיקון השני לחוק, אך השופטים פסלו את ההסדר כולו. היה מדובר בהסדר שנוצר בעקבות התיקון השני ולא הראשון.
עדה אהרוני
אקסודוס השנייה – יציאת מצרים השנייה
במאמר המשותף של עדה וחיים אהרוני "אפשרויות שלום בסכסוך הישראלי על בסיס הכרה משותפת בשאיפות הלאומיות", נאמר שהתיישבות של פליטים פלסטינים בישראל צריכה להיות מוגבלת ושאם פליטים "יחזרו" למקומות שעכשיו בישראל, הם ימצאו עצמם במקום זר להם: "תהליכים בחברה הם לעיתים רחוקות הפיכים:תיקון טעויות ופיצוי על סבל לא יושגו בדרך כלל על ידי חזרה למצב הקודם. אלא על ידי יצירת מצב חדש שמועיל ומתאים לתנאים החדשים".
שירת שלום
כמה משירי השלום המוקדמים של אהרוני מביעים דאגה למאבקה של ישראל, כמו שמודגם בשיר "לחייל מצרי" שיר שנכתב במהלך מלחמת יום-כיפור. בשיר היא אומרת לחייל המצרי "לך יהיה תמיד הנילוס...אבל אם אנו נפסיד יש רק את הים." לן גולדזוויג כותב בהקדמה לספרה "שירים מישראל", 1992, שהמקור לתשוקה למולדתה החדשה הוא המעבר ממצרים שם הייתה הזרה הלא רצויה.
כוחו של השיר
קובץ השירה של אהרוני:"פרח נדיר", שירה על אהבה ושלום על גבי חמישה דורות. הספר שמוקדש לזכרם של בעלה חיים אהרוני ובתה טליה אהרוני-וינקלר, בתרגומו לאנגלית בהוצאה היקרתית Dignity Press, היה מועמד לפרס נובל בשנת 2014.
קישורים חיצוניים
מתוך כתב העת "אפיריון" גיליון 103 Joel Beinin – The Dispersion of Egyptian Jewry: culture, politics and the formation of a modern Diaspora, California University Press, Berkeley and LA, 1998 , (ג'ואל בינין – פזורת יהודי מצרים:תרבות, פוליטיקה והיווצרות פזורה מודרנית, הוצאת אוניברסיטת קליפורניה, ברקלי – לוס אנג'לס, 1998 ע 139)
אורורה (מטוס ריגול)
אודות המטוס
המאמינים בקיומו של ה"אורורה", מתבססים על האמונה שבשלהי שנות השמונים החל הממשל האמריקאי לחפש מחליף למטוס הריגול SR-71 (הידוע בתור "הציפור השחורה"). מטוס זה החל להתיישן, ואכן הוצא משימוש בסוף שנות ה-80, ללא מחליף ידוע. חשיבות מטוס ה-SR-71 הייתה בכושר השגת המודיעין החזותי שלו, ונראה היה שמערכת הביטחון האמריקאית לא הייתה מוותרת בקלות רבה על מטוס בעל יכולות כה חשובות, אלא אם הוצע להם מטוס טוב ממנו, שיועד להחליפו. מטוס שכזה, כמובן, היה נשמר תחת מעטה סודיות, בשל חשיבותו האסטרטגית העצומה, והממשל האמריקאי היה מכחיש את קיומו, כפי שנהג בעבר להכחיש את קיומם של המפציץ החמקני B-2 ומטוס הקרב החמקני F-117.
סלובניה במשחקים האולימפיים
סלובניה השתתפה לראשונה במשחקים האולימפיים באולימפיאדת אלברוויל (1992), ובמשחקי הקיץ באולימפיאדת ברצלונה (1992). עד אז, הייתה סלובניה חלק מיוגוסלביה, והספורטאים הסלובנים התחרו במסגרת המשלחת היוגוסלבית. עוד קודם לכן, התחרו ספורטאים סלובנים במסגרת המשלחת האוסטרית לאולימפיאדת סטוקהולם (1912), כאשר סלובניה הייתה חלק מהאימפריה האוסטרו-הונגרית.
ולדיווסטוק רבתי
אוכלוסיית השטח, בהתאם להרכב השטחים הכלולים בה, מוערכת בין 0.8 ל-1 מיליון תושבים. לערים ולדיווסטוק-נחודקה, שאינה עומדת בכל קריטריוני האגלומרט, מונה כ-1.2 מיליון תושבים.
לראשונה נדון בשנת 1997 אודות פרויקט ולדיווסטוק רבתי לאיחוד העיר עם עיירות הלוויין. הפרויקט נכלל בתוכנית האב של ולדיווסטוק, שאומצה בשנת 2008. המכשול הראשון להתפתחות ולדיווסטוק רבתי הוא היעדר כבישים ותחבורה עירונית מודרנית.
הפרויקט נתמך על ידי תוכניות ממשל פדרליות (של המשרד לפיתוח אזורי והמשרד לפיתוח כלכלי) ליצור את מה שמכונה "ערים תומכות".
אות מערכה (ישראל)
בישראל, אות מערכה הוא אות צבאי הבא לציין השתתפות במלחמה, במערכה ובקרב מאז קום המדינה. ההחלטה על חלוקת האות מתבצעת על פי החלטת ממשלת ישראל בהתאם לחוק העיטורים בצבא הגנה לישראל, ה'תש"ל-1970 ולפי תקנות שמתקין שר הביטחון.
עיצוב האות
אות מלחמת לבנון השנייה הוענק רק ממתכת מצופה אמייל (למעט בגרסה המיועדת ליחידות) ובעלי אותות מבד שהיו זכאים לאות מלחמה זה קיבלו במקום האותות מבד אות מאמייל.
אות מלחמת יום הכיפורים
בנוסף, ניתן האות לאנשי כוחות הביטחון (לרבות תעשיות ביטחוניות, משק לשעת חירום ועוד) שעבדו או התנדבו במשך 18 יום לפחות בתקופה הקובעת, או שנפגע או נהרג בשל פעילותו בתקופה זו או עד לחתימת הסכמי הפרדת הכוחות (לפי החזית) גם אם לא עבד 18 ימים.
אות מערכת שלום הגליל
בנוסף, ניתן האות לחייל שנהרג, נעלם או נשבה בגזרת לבנון לאחר התקופה הקובעת כל עוד ערוכים כוחות צה"ל בגזרה זו. בנסיבות מיוחדות ניתן האות לחיילים ששירתו בגזרה זו לאחר התאריך הקובע. בנוסף, ניתן האות לעובדי מערכת הביטחון שפעלו בתקופה זו ולאזרחים שסייעו ישירות למערך השדה באותה תקופה במשך 21 ימים רצופים.
חנוך לוין - מחזות
נכנע ומנוצח - קומדיה
הועלה לראשונה בתיאטרון הקאמרי בינואר 1988 בבימויו של חנוך לוין
קרום - מחזה עם שתי לוויות ושתי חתונות
הועלה לראשונה בתיאטרון חיפה בדצמבר 1975 בבימויו של חנוך לוין
רומנטיקאים
הועלה לראשונה בתיאטרון הקאמרי ב-2002 בבימויו של מיכה לבינסון
השמשים
הועלה לראשונה בתיאטרון הסמטה ב-2005 בבימויו של יובל זמיר
טוני'ס שוקולונלי
בדרך אל שוקולד ללא עבדות
כאשר נוספה חפיסת שוקולד חלב אגוזי לוז להרכב בשנת 2010, דיווחה תוכנית הטלוויזיה ההולנדית "Een Vandaag" שילדים בני 9 השתתפו בקטיף אגוזי הלוז בטורקיה. החברה הגיבה במעבר מיידי לספק אגוזי לוז מקומי מהולנד.
ליל הברווזים (1959)
הכרזת גיוס
מנחם בגין, מנהיג תנועת החרות שבאופוזיציה, הצהיר מעל במת הכנסת: "אם צבאנו המגויס, כתוצאה ממה שאירע, ייקרא לפעולה, כולנו נעמוד מאחוריו". שר האוצר לוי אשכול התקשר מבניין הכנסת, ששכנה אז ב"בית פרומין" בירושלים, לביתו של ראש הממשלה ושר הביטחון דוד בן-גוריון בתל אביב וחזר לאולם המליאה והודיע מעל הבמה כי להודעת הגיוס אין כל משמעות וכי הממשלה מצטערת על אופן הפרסום.
צ'ארלס קורטני קארן
ביוגרפיה
אחד מהם זכה בפרס הולגרטן לציורי שמן בשנת 1888. זמן קצר לאחר מכן עזבו קארן ואשתו הצעירה, גרייס את ארצות הברית כדי ללמוד בפריז, שם נולד ילדם הראשון לואי.
קריירה
אף על פי שקארן המשיך לצייר עד זמן קצר לפני מותו, הוא מעולם לא קיבל או עסק בסגנונות אמנותיים חדשים יותר שהופיעו בארצות הברית לאחר מלחמת העולם הראשונה. הוא נותר פעיל עם מספר ארגוני אמנות, במיוחד האקדמיה הלאומית לעיצוב בה שימש כמזכיר במשך חמש עשרה שנה. הוא גם הפך לאמן פורטרטים מצליח לאחר 1920. בנוסף, קארן ואשתו היו טיילים נלהבים, ביקרו באירופה לפחות חמש פעמים ואף בסין בשנת 1936.
אשלי מולוני
ביוגרפיה
ב-2015, זכה במדליית זהב באליפות אוסטרליה באתלטיקה עד גיל 16 בקפיצה במוט ובמדליית כסף בקפיצה משולשת ובקפיצה לגובה.
מריה טרסה פרארי
ראשית חייה והשכלה
בשנת 1904 נרשמה פרארי לבית הספר לרפואה באוניברסיטת בואנוס איירס, תוך שהמשיכה ללמד. באותה העת היו עוד חמש נשים בתולדות ארגנטינה, אשר קיבלו תארים רפואיים, ואף על פי שהצטרפותה של פרארי ללמודי הרפואה לא התקבלה בעין טובה, לא היה תקדים חוקי למנוע את קבלתה. בשנת לימודיה הראשונה, היא שובצה לעבוד כעוזרת מחקר של חואקין יאמביאס בפתולוגיה. ניסיון אשר העניק לה השראה להמשיך בתחום המחקר הרפואי. פרארי סיימה את לימודיה בשנת 1911, ובאותה שנה התחתנה עם רופא בוגר הפקולטה, ניקולאס מ. גאודינו. בשנת 1918 נולד לזוג ילדם היחיד, מאוריו ניקולאס גאודינו. פרארי נודעה לפעמים בשם מריה טרסה פרארי דה גאודינו או פשוט מריה טרסה דה גאודינו.
מאבק למען פרופסורה אוניברסיטאית
פרארי התעניינה במיוחד בחקירת אלטרנטיבות לניתוחים ומחקריה בנושא רדיותרפיה במכון מארי קירי הפכו בסיס לתזה משנת 1928 בנושא "טיפול בגידולי הרחם בקרינה". בשנת 1925 היא מונתה לנציגת ממשלת ארגנטינה לקונגרס הראשון לרווחת ילדים בז'נבה. אחד הנושאים המרכזיים בוועידה היה הכשרת מיילדות בתרגילי לידה והיגיינה. כאשר אושרה סוף סוף הפרופסורה שלה והיא חזרה לארגנטינה, נערכה חגיגה ב-11 באוגוסט 1927 במועדון הג'וקי בבואנוס איירס, בהשתתפות שר הפנים, חוסה טמבוריני, מנהל בית החולים הצבאי, אלברטו לבן; מנחה המחקר שלה, חואקין ימביאס; ועמיתים רבים, בני משפחה וחברים. פרארי מונתה לראש הגינקולוגיה והיולדות בבית החולים הצבאי בבואנוס איירס, תפקיד אותו מילאה עד 1939.
לייטון מיסטר
משחק
כשעברה ללוס אנג'לס, החלה להופיע בתפקידי אורח בסדרות טלוויזיה מצליחות, כמו: "בוסטון פאבליק", "להתחיל מחדש", "ג'ורדן", "הרקיע השביעי", "הפמליה", "האוס", "24" ו"ורוניקה מארס". ב-2007 התקבלה לתפקיד ראשי בסדרה "אחת שיודעת", בדמות בלייר וולדורף. בשנת 2007 שיחקה בדרמת ההתבגרות "לזכור את המבוכה" לצד אמבר הרד.
אורפן בלאק
עלילה
מכון דיאד והפרוליטיאנים מגלים כי לשרה יש בת, קירה, הצאצא הידוע היחיד של שיבוט, כאשר שאר השיבוטים עקרים מטבע שיבוטם. קווי העלילה של הסדרה סובבים סביב המאמצים של שרה וקירה להימנע מלכידה על ידי הנאולוטיוניסטים והפרוליטיאנים. הניסיון לשלוט ביצירה של חיי אדם הוא נושא דומיננטי שמניע עלילות שונות. נושא מרכזי שני סובב סביב התככים בין קבוצת דיאד והפרוליטיאנים, יחד עם התככים הקודמים בין חברי הפרויקט לדה (מתוך המיתוס היווני לדה והברבור) וגברת ס., אמה האומנת של שרה, והרשת הפוליטית שלה.
שיבוטים ידועים
בסוף העונה הראשונה, מתגלים עשרה שיבוטים מלאומים ותחומי חיים שונים. שיבוטים נוספים מופיעים בהדרגה בעונה השנייה, כולל ג'ניפר, שמתה מאותה המחלה בדרכי הנשימה שהדביקה את קטיה וקוסימה. בסוף העונה השנייה, מוצג שיבוט טרנסג'נדר בשם טוני. בפרק הסיום של העונה הראשונה, קוסימה מגלה שלכל שיבוט יש תג DNA שונה שמבוסס על זוגות בסיסים המקודדות על ידי ASCII. בנוסף לקוד הזיהוי מופיע הטקסט "אורגניזם וחומר גנטי נגזר זה הוא קניין רוחני מוגבל" ואחריו סדרה של מספרי פטנט. שרה מקבלת תמונה עם כיתוב שמצביע על כך שפרויקט השיבוט שיצר אותה נקרא "פרויקט לדה". בפרק הסיום של העונה השנייה, מוצגת שרלוט, שיבוט בת שמונה עם נכות ברגל.
כמו כן, מתגלה כי הצבא המשיך ביוזמה שיבוט גברית בשם "פרויקט קסטור", שיצרה את השיבוטים מארק הפרוליטאני, רודי או 'פני צלקת', מילר החייל, ואת סת', השיבוט המשופם. כל השיבוטים של פרויקט קסטור מודעים לטבע שיבוטם וגודלו יחד על ידי ד"ר וירג'ינה קואדי בסביבה צבאית. באמצע העונה השלישית מוצג השיבוט פרסונס, קורבן של ניסויי מוח אנושיים. כמו כן, התגלה על ידי שרה שהנריק ג'והנסן ניסה ליצור שיבוט של קסטור ממדגם גנטי גנוב, אך לא הצליח, וכתוצאה מכך גרם למותו של התינוק אייבל.
זרח אפרים אפשטיין
תולדות חייו
בזמן מלחמת העולם הראשונה היה פעיל מאוד בסיוע לרבים שנפגעו כלכלית בגלל המלחמה ובעזרה מסוג אחר, וניצל קשריו עם אנשי השלטון, ובהם מפקד לשכת הגיוס, למטרה זו. בין השאר השתדל אצל מפקד לשכת הגיוס כדי לפטור את בני התורה משירות בצבא.
משפחתו
אחיו הוא הרב פנחס אפשטיין שהיה ראב"ד העדה החרדית. אחים נוספים הם: הרב יעקב ממרימפול שבליטא, הרב משה, הרב אליהו חיים, עקיבא אפשטיין ואברהם גרשון אפשטיין. אחותם אלקה נישאה לאחיינו הרב משה וינוגרד, מנהל ישיבת "תורת חיים", בנו של הרב יוסף אליהו וינוגרד.
פנטזיה של מדינה
הספר מחולק ל-6 פרקים, אחרית דבר, ומבוא, ובהם בוחנת ברונפלד שטיין תהליכים של ארוטיזציה ושימוש בגוף הנשי וביחסים שבינו לבינה על ידי מנגנוני המיליטריזם האזרחי בישראל. ברונפלד שטיין מתמקדת בצילומי חיילות ומתייחסת אליהם כגשר חזותי או כקיצור דרך ויזואלי עבור אותו עונג חזותי. במהלך הספר טובעת ברונפלד שטיין מונח חדש בשם "מיליטריזם ארוטי" שהוא כהגדרתה נגזרת מתוך המיליטריזם האזרחי.
יחסי אוקראינה–שוודיה
היחסים במהלך המאה ה-20
שוודיה תומכת בשאיפות אוקראינה להצטרף לאיחוד האירופי. ב-2017 שוודיה גינתה את סיפוח חצי האי קרים על ידי רוסיה ואת האלימות מצד כוחות רוסיים נגד אוקראינה.
עונת 2004/2005 בלה ליגה
כדורגלנים מצטיינים
"פרס פיצ'יצ'י" למלך השערים של העונה הוענק: דייגו פורלאן ( אורוגוואי), ויאריאל, שכבש 25 שערים. בנוסף לכך זכה פורלאן גם בנעל הזהב האירופית.
STS-44
תיאור משימה
ב-30 בנובמבר הוחלט לקצר את הטיסה בעקבות כשל ביחידת IMU. הנחיתה בוצע ללא בעיות בבסיס חיל האוויר אדוארדס ב-1 בדצמבר על אגם יבש. המעבורת הוחזרה למרכז החלל קנדי לאחר מספר ימים.
מלחמת ארצות הברית–הפיליפינים
מקורות סכסוך
ב־22 באפריל 1898, בעת הגלות, נפגש אגינלדו בפגישה פרטית בסינגפור עם הקונסול האמריקני ספנסר פראט, ולאחר מכן החליט שוב לקחת את המנהיגות במהפכה הפיליפינית. לדברי אגינלדו, פראט יצר קשר עם ג'ורג' דיואי (מפקד השייטת האסיאתית של חיל הים האמריקני) והעביר את הבטחותיו של דיואי לאגינלדו, כי ארצות-הברית תכיר בעצמאותה של הפיליפינים בחסות הצי האמריקני. פראט הצהיר כי אין צורך להיכנס להסכם כתוב רשמי, משום שדברי האדמירל וקונסול ארצות-הברית היו זהות להבטחה הרשמית של ממשלת ארצות-הברית. עם הבטחות כאלה הסכים אגוינאלדו לחזור לפיליפינים.
אסטרטגיית המלחמה האמריקאית
כאשר הגיע פ' א' בלייק מ"הוועד הבינלאומי של הצלב האדום" לבקשתו של אגינלדו, אוטיס מנע ממנו לצאת ממנילה. צוותו של אוטיס סיפר לו על כל ההפרות המשפט ההומניטארי הבינלאומי על ידי החיילים הפיליפינים. בלייק מעולם לא חצה את הקווים האמריקניים, אבל אפילו בתוך שטחם ראה כפרים שרופים ו"גופות מושחתות להחריד, עם בטן פתוחה". בלייק המתין לדווח על ממצאיו עד שחזר לסן פרנסיסקו, שם אמר לאחד הכתבים כי "חיילים אמריקנים נחושים להרוג כל פיליפיני באופק".
אסטרטגיית המלחמה הפיליפינית
מערכת חברתית נוקשה למדי הייתה קיימת בפיליפינים בתקופת הקולוניאליזם הספרדי. המטרה שהציבה לעצמה הרפובליקה הפיליפינית הראשונה הייתה לייסד מדינה ריבונית, עצמאית ויציבה, בהנהגת האוליגרכיה המורכבת מחברי המעמד המשכיל (הידועה כמעמד אילוסטרדו). מושלים מקומיים, בעלי קרקעות, אנשי עסקים - אלה ששלטו בפוליטיקה המקומית. המלחמה הייתה בשיאה כאשר מעמד האילוסטראדו והאיכרים היו מאוחדים בהתנגדות לסיפוח ארצות-הברית. לאיכרים, שייצגו את רוב הכוחות הלוחמים, היו אינטרסים שונים ממנהיגיהם וממנהיגי כפריהם. יחד עם הפיצול האתני והגאוגרפי, התאמה בין האינטרסים של אנשים מקבוצות חברתיות שונות הייתה משימה קשה. האתגר של אגוינאלדו והגנרלים שלו היה לשמור על התנגדות ציבורית פיליפינית מאוחדת, מה שהיווה את מרכז הכובד האסטרטגי של המהפכנים.
ממשל צבאי
ב-20 בדצמבר 1900, הגנרל ארתור מקארתור הבן, שהחליף את אלוול אוטיס כמושל הצבאי האמריקני ב-5 במאי, הכריז בפיליפינים ממשל צבאי, תוך הוצאת צו כללי של צבא ארצות הברית. הוא הודיע כי פעולות הגרילה לא יהיו נסבלות ותיאר את הפעולות שינקוט הצבא האמריקאי באנשי הגרילה ובאזרחים. לוחמי גרילה שלא לבשו מדים אלא בגדי איכרים, ועברו ממעמד אזרחי למעמד צבאי, יהיו אחראים למשע הגרילה. כמו כן יפגעו בחברי הוועדות שאספו כספים עבור המהפכניים, וגם אלה ששיתפו לכאורה פעולה עם ארצות הברית, בערים הכבושות, אבל בפועל נתנו סיוע לאנשי הגרילה. לכל אלה יתייחסו כאל "מורדים או בוגדים". מנהיגים פיליפינים שהמשיכו לפעול למען עצמאות פיליפינית גורשו לגואם.
סוף רשמי למלחמה
ב - 9 באפריל 2002 הכריזה נשיאת פיליפינית גלוריה מקאפאגל ארויו כי מלחמת פיליפינים-אמריקה הסתיימה ב-16 באפריל 1902, עם כניעת הגנרל מיגל מלוואר. היא הכריזה על יום השנה המאה מאותו מועד כחג עבודה לאומי.
השפעה תרבותית
השפעת הכנסייה הקתולית צומצמה כאשר ממשלת ארצות הברית החילונית הפרידה את הכנסייה מהמדינה, ורכשה את אדמות הכנסייה, וחילקה אותן מחדש - אחד הניסיונות המוקדמים ביותר לרפורמה אגררית בפיליפינים. גודל השטח הגיעה לכארבע מיליון דונם. הרכישה הושלמה ב-22 בדצמבר 1903. תוכנית חלוקת האדמות נקבעה לפחות בשלושה חוקים. סעיף 10 בחוק הקרקעות הציבורי מגביל רכישות עד למקסימום של 160 דונם עבור אדם או 10240 דונם עבור תאגיד או אגודה. הקרקע הוצעה גם לחקלאים חסרי קרקע, במחירים נמוכים ובתשלומים שנתיים. סעיף 28 לחוק הקרקעות הציבוריות קבע, כי חוזי שכירות עשויים להחתם לתקופה מקסימלית של 25 שנים, הניתנים לחידוש למשך 25 שנים נוספות.
רוברט מקנמארה
כמזכיר ההגנה
באפריל 1965 היה מקנמארה מאדריכלי המבצע האמריקני ברפובליקה הדומיניקנית, אשר מנע הפיכה במדינה זו.
בסוף כהונתו הביע התנגדות לשימוש במערכת טילים אנטי-בליסטית (ABM). מקנמארה טען כי תוכנית זו תהיה יקרה ולא יעילה, שכן היא תגביר את החימוש ההתקפי של ברית המועצות. מקנמארה גרס, כי לעומת תוכנית זו עדיפה התפרסות גרעינית רחבה של ארצות הברית. בהקשר זה, תמך מקנמארה במדיניות של השמדה הדדית מובטחת (MAD).
ויסנק
יהודי ויסנק
יהודים חיו בויסנק במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה.
AMX-30
פיתוח
מבחני השוואה נערכו בין דגמי האב טיפוס הצרפתים והגרמנים בין אוגוסט לאוקטובר 1963, תחילה במאיי לה קמפ (Mailly-le-Camp), בורג' (Bourges) וסאטורי (Satory) שבצרפת ואחר כך במפן שבגרמניה, כל זאת תחת פיקוחם של האיטלקים. מבחני הניסוי הוכיחו כי לדגם הטנק הגרמני, שקיבל את השם הרשמי לאופרד, היה יתרון קל על פני הדגם הצרפתי, ה-AMX-30. אולם שינוי במדיניות משרד ההגנה הצרפתי, יחד עם בעיות מימון, מנעו מהצרפתים לרכוש טנקים חדשים עד 1965. זאת, בנוסף להתעקשותם של הגרמנים לאמץ את תותח ה-L7 הבריטי בקוטר 105 מילימטר - ממנו רכשו הגרמנים כ-1,500 יחידות בסתיו 1962 - על פני תותח ה-105 מ"מ הצרפתי, סתמו את הגולל על הרעיון לטנק משותף והתוכנית בוטלה. שתי המדינות המשיכו ואימצו טנק מערכה נפרד משלהם, ואילו איטליה החליטה לרכוש את טנקי ה-M60A1 פטון האמריקאים.
חימוש
הפגז, שמשקלו 11 קילוגרם, עוזב את הקנה במהירות לוע של 1,000 מטר לשנייה ומסוגל לחדור שריון בעובי 360 עד 400 מ"מ, כלומר כל עובי שריון ברכב משוריין בן זמנו. דיוק התותח רב ביותר, ובניסויים שנערכו פגע צוות הטנק במטרה בטווח 2,500 מטרים בתשעה מתוך עשרה פגזים. מאחר שכושר החדירה של הפגז איננו תלוי במרחק, שילוב עם דיוק טוב הפך אותו לאפקטיבי כנגד טנקים למרחק של עד 3,000 מטר. לטענת הצרפתים, ה-Obus G משחרר את הצוות מן הצורך להתאים את התחמושת לאופי המטרה וסוגה, מאחר שהוא יעיל לכל יעוד ולכל מטרה. אף-על-פי-כן, ישנו סוג נוסף של תחמושת בטנק - הפגז הנפיץ, משקלו 12 קילוגרם, מתוכם 2 קילוגרם חומר נפץ מרסק. קיים גם פגז אימונים ופגז עשן. קצב אש ממוצע הוא 7–8 פגזים לדקה. בבטן הטנק 50 פגזים, 22 מתוכם בצריח והשאר מאוחסנים בחרטום התובה, לצד הנהג.
כלים מבוססי שלדה
תותח נגד-מטוסים - בסוף שנות ה-60, החל הצבא הצרפתי בפיתוח מערכת נ"מ על בסיס טנק ה-AMX-30, שיועדה לספק הגנה כנגד כלי טיס מנמיכי טוס. מערכת הנ"מ כללה תותח אוטומטי כפול בן 30 מ"מ של חברת היספנו-סוזה, בתוך צריח סובב סגור לחלוטין. מערכת זו הותקנה בהצלחה בטנק הקל AMX-13, ונכנסה לייצור ב-1962, אולם כעת הייתה זמינה שלדת ה-AMX-30, שהייתה רחבה יותר והציעה פלטפורמה עדיפה למערכת הנ"מ. חשוב מכל, היא אפשרה לשאת כמות תחמושת כפולה לתותחי הנ"מ מה-AMX-13 - 1,200 קליעים. התותחים ירו בצרורות בני 5 או 15 קליעים, וקצב האש לדקה עמד על 650 קליעים. התותחים נשלטים באמצעותו של מחשב אנלוגי, המקבל את נתוניו ממכ"ם דופלר. מאחר שהמכ"ם מסתמך על מעקב חזותי, הוא שמיש רק בתנאי מזג אוויר בהירים. את המכ"ם ניתן לקפל לתוך תיבה משוריינת כאשר הוא איננו בשימוש. הצוות מונה שלושה. בעוד הצבא הצרפתי לא עשה שימוש במערכת נ"מ זו, ערב הסעודית הזמינה 53 כלים.
אביתר (מאחז)
רקע
אביתר הוקם במימון וארגון של תנועת נחלה. על פי דוברת התנועה, דניאלה וייס, מקימי המאחז החליטו באופן מודע "לפעול אחרת ובתעוזה". המועצה האזורית שומרון תרמה במהלך העלייה ב-2021 קרוואנים לגרעין, ותנועות אמונים ונחלה ערכו מבצע גיוס המונים, בו נאספו 1.2 מיליון ש"ח לצורכי בנייה.
2013
ההקמה הראשונה של המאחז נעשתה על ידי תנועת נחלה באפריל 2013, בעקבות הירצחו של השחקן אביתר בורובסקי בפיגוע דקירה בצומת תפוח. המאחז נהרס לאחר זמן קצר בהוראת אלוף פיקוד המרכז ניצן אלון.
פעילות ואירועים
ב-10 ביוני נערך במקום טקס הכנסת ספר תורה בהשתתפות חברת הכנסת אורית סטרוק ורב השומרון אליקים לבנון.
מחאות תושבי כפר ביתא
בליל 26 ביולי 2021 השליכו פלסטינים בקבוק תבערה שגרם נזק לשני מבנים.
צו תיחום
בעקבות צו תיחום שהוציא אלוף פיקוד מרכז תמיר ידעי ב-6 ביוני 2021, נאסרה הכנסת חומרי בנייה למאחז ומחסום משטרתי הוצב בכניסה לו.
עוקץ-עקרב אירופי
מאפיינים
התפרחות הן סיומות חד-בדיות, חסרות חפים ומכונות עקרביות. התפרחת מכונה "עקרבית" בשל היותה כפופה ומגולגלת כסליל לפני הפריחה, והצד הפנימי שלו חסר פרחים. חלק קיצוני זה הולך ומתארך, ובה בעת הוא מתיישר שלב אחר שלב. בקטע המתיישר נפתח פרח. ועל כן, הפריחה מתקדמת מתחתית התפרחת לקראת ראשה, ובמילים אחרות הפרחים העליונים הם החדשים יותר, ולעיתים ניתן לראות בבסיס הגבעול פירות.
הפרי נפרד כרגיל ל-4 פרודות קטנות דמויות ביצה או בעלות 3 מקצועות (בשונה מעוקץ-עקרב שרוע שהיא בעלת פרודה אחת). לפעמים הפרודות מאוחות שתיים שתיים או כל ארבעתן זו לזו. הגביע נשאר זמן מה על הגבעול לאחר שנשרו ממנו הפרודות בשונה מעוקץ-עקרב שרוע שהגביע נושר יחד עם הפרי.
הפארק הלאומי שער הגיהנום
גאוגרפיה
הפארק משתרע על יותר מ-68 ק"מ, גודל קטן ביחס לפארקים לאומיים באפריקה, וגובהו 1,900 מ' מעל פני הים. הוא מצוי מדרום לאגם נאיוואשה. בתוך הפארק 2 הרי געש כבויים: אולקריה והובלי. בצפון ישנם צוקים אדומים המכילים שני שקעים וולקנים ושקע מעבר נוסף המוביל דרומה לסביבת מעיינות חמים ביותר. האקלים בפארק חם ויבש ובעל נופי סוואנה עם עצי שיטה רבים.
בעלי חיים
בפארק זה ישנם חיות רבות אך האוכלוסיות שלהם קטנות, דבר שנכון בעיקר על הטורפים הגדולים כמו האריות, הנמרים והברדלסים. בפארק ישנם אוכלוסיות של שפנים, חזירי יבלות, תאואים, זברות, איילנדים, בובאלים אייליים, צבאי תומסון וצבאיים נוספים וחתולי סרוואל וכן להקות צבועים וחבורות בבונים. הפארק הוא גם ביתו של צבי הסלעים ושל צבי סוף ההרים מתת-המין Redunca fulvorufula chanleri.
תיירות
הפארק הוא אתר פופולרי לתיירות עקב קרבתו היחסית לעיר הבירה ניירובי ועקב מחיר הכניסה הנמוך שלו. בפארק ישנם אפשרויות של רכיבת אופניים, אופנועים, טיולי הליכה ואפילו קמפינג - אחד משני הפארקים בקניה בהם הדבר מותר. ישנם חוויות טיפוס על הצוקים בפארק ושיט באגם נאיוואשה. כמו כן ישנו מרכז חינוך על תרבות בני המסאי.
קטורת
קטורת במזרח אסיה
חלק ממטרת הבערת הקטורת היא סילוק ריחות רעים, אולם מטרתה העיקרית ריצוי פניהם של האלים (או האל היחיד) ובקשת הצלחה.
משפט רמזי
משפט רמזי האינסופי
ניתן להכליל את המשפט לכל מספר סופי של צבעים.
הכללות
משפט ארדש-רדו: יהי \ \kappa מונה אינסופי. בכל צביעה ב-\ \kappa צבעים (או פחות מזה) של הגרף השלם שעוצמת קבוצת הקודקודים שלו גדולה מ-, יש תת-גרף מונוכרומטי שעוצמתו גדולה מ-\ \kappa. למשל, בכל צביעה של הגרף השלם שעוצמת קבוצת הקודקודים שלו גדולה מ-, יש תת-גרף מונוכרומטי שאינו בן מניה.
יחסי גרנדה–הממלכה המאוחדת
לגרנדה
סקר שערך תאגיד השידור הבריטי (BBC) מצא כי ישנם כ-2,500 אנשים המזוהים כאזרחים בריטים המתגוררים בגרנדה.
לממלכה המאוחדת
במפקד בריטניה בשנת 2001 נמנו למעלה מ-9,783 אנשים ילידי גרנדה המתגוררים בבריטניה.
ניופאונדלנד (כלב)
ניופאונדלנד הוא אחד מגזעי כלב הבית, השייך למשפחת הכלביים.
הר ביסטר (אנטארקטיקה)
מקור השם
שמו של ההר תיאורי, והוא מתאר את הצבע החום של סלעי ההר במדרונות התלולים המזרחיים והדרומיים של ההר (שבשל תלילותם חשופים מקרח).
STS-42
תיאור המשימה
השיגור היה מתוכנן לשעות הבוקר, אך נדחה במספר שעות בגלל תנאי מזג האוויר באתר השיגור. תא המעטן של המעברות כלל בין היתר International Microgravity Laboratory-1 שפותחה על ידי סוכנות החלל האירופית. הצוות הבין לאומי חולק ל-2 משמרות. הם עסקו במחקרים שונים בתחום השפעת חוסר כבידה על בני אדם ויצורים חיים אחרים. כמו כן בוצעו ניסויים בגידול גבישים. תוכנית שהיית המעבורת בחלל הוארכה ביום במטרה לאפשר לסיים את התוכנית המדעית.
חרות צמח
קורות חיים
חרות צמח נולד בירושלים בשנת 1928, וכתינוק ניצל ממוות בעת מאורעות תרפ"ט, כשהוחבא בעליית הגג. למד בטכניון הנדסת אלקטרוניקה (שנקראה אז "הנדסת חשמל זרם חלש"). במלחמת העצמאות השתתף בקרב בבלד א-שיח'. עבר לשרת בחיל הקשר, ועם סיום לימודיו עבר לחיל הים. בתחילת שנות ה-60 השתתף בצוות הפיתוח של טיל ים-ים "גבריאל".
קרלו השני, דוכס פארמה
בגלות
בתחילה סירבה מריה לואיסה להצעה, והמשיכה להתגורר ברומא. אולם יחסיה עם משפחתה נהיו מתוחים, לאחר שסירבה להצעותיהם לחתן את אחותו מריה לואיזה קרלוטה, נסיכת פארמה עם דודו האינפנטה פרנסיסקו דה פאולה מספרד, ואת קרלו עם בת דודו מריה כריסטינה, נסיכת נאפולי וסיציליה - בתה של מריה איזבלה מספרד.
דוכסות לוקה
קרלו ביצע רפורמות במערכת המיסים, ושיפר את מערכת החינוך והרפואה בדוכסות, אולם אכזב את האזרחים בכך שלא החזיר את החוקה משנת 1805. עם זאת עיקר הכוח בדוכסות היה למעשה בידי ראש ממשלתו אסקניו מנסי, שהוא למעשה שלט בדוכסות.
ב-28 בנובמבר 1844 הסכים קרלו בלחץ אוסטרי, לכמה שינויי גבול בין דוכסות פארמה לדוכסות הגדולה של טוסקנה ודוכסות מודנה. במשך 3 שנים נשמר הדבר בסוד, אולם בשנת 1847 התפרסם העניין, והוא גרם לירידת הפופולריות של קרלו הן בפארמה והן בלוקה. בנוסף, בניסיון להרוויח כסף לקופת האוצר, תבע קרלו מיסים מ-30 שנה קודם לכן, ובעקבות כך פרצה התקוממות כללית נגדו בדוכסות. ב-1 בספטמבר חתם קרלו על שורה של רפורמות בדוכסות, וב-4 באוקטובר עזב את הדוכסות וויתר עליה לטובת לאופולד השני, הדוכס הגדול של טוסקנה, ועבר לגור בטורינו בחסות קרלו אלברטו, מלך סרדיניה.
משפחתו
ב-5 בספטמבר 1820 התחתן קרלו עם מריה תרזה, נסיכת סבויה בתם של ויטוריו אמנואלה הראשון, מלך סרדיניה ומריה תרזה מאוסטריה-אסטה, מלכת סרדיניה, ממנה נולדו לו שני ילדים:
טמאש ראי
הרב טמאש ראי (בהונגרית: Raj Tamás; בודפשט, 9 בפברואר 1940 – בודפשט, 8 במרץ 2010) היה היסטוריון יהודי-הונגרי, ורב. הוא פרסם ספרים רבים במהלך חייו, רובם במטרה לקרב את הדת היהודית ולהכיר אותה לאלה של דתות אחרות. חבר הפרלמנט ההונגרי במשך ארבע שנים (1990-1994).
כיכר מיכאל'ס
כיכר מיכאל'ס היא כיכר עירונית במרכז תל אביב. היא קרויה על שם שלמה מיכאלס (קרי: מיכוֹאֶלס), שחקן תיאטרון יידיש ומנהיג תרבותי של יהודי ברית המועצות ומנרצחי סטלין.
בוזון כיול
השדה הקוונטי המתאים לבוזון כיול נקרא שדה כיול, ותכונותיו נקבעות לפי תורת הכיול המתאימה.
קבוצה סגורה
ניתן גם להשתמש בקבוצה הסגורה בתור מושג היסוד שעליו נבנית הטופולוגיה של המרחב - עבור קבוצת אברי המרחב בוחרים משפחה של קבוצות חלקיות לה שמקיימות מספר תכונות מיוחדות (המתקיימות לקבוצות סגורות במובן המטרי) ומגדירים אותן "קבוצות סגורות". מהגדרה זו ינבעו כל הקבוצות הפתוחות שבמרחב, ועל כן דרך הגדרה זו אינה שונה מהגדרת טופולוגיה באמצעות קבוצות פתוחות. התכונות הבסיסיות של קבוצות סגורות הן שחיתוך כלשהו של קבוצות סגורות הוא קבוצה סגורה ואיחוד סופי של קבוצות סגורות הוא קבוצה סגורה. איחוד אינסופי של קבוצות סגורות אינו בהכרח סגור.
ארנסט יוהאן פון בירון
ארנסט יוהאן פון בירון (בגרמנית: Ernst Johann von Bühren ברוסית: Эрнст Иоганн Бирон; 3 בדצמבר 1690 - 28 בדצמבר 1772) היה מדינאי רוסי ממוצא גרמני מאזור קורלנד. היה מאהב של אנה, קיסרית רוסיה ועוצר של איוואן השישי, קיסר רוסיה.
תפקידו במדיניות הרוסית בתקופת אנה
לאור כל האמור לעיל קשה מאוד להעריך באופן אובייקטיבי את הפעילות שלו בתקופה זו. גם רעיון למנות אותו לעוצר לאחר פטירתה היה רעיון שהיוזמים שלו היו אצילים רוסים ולא גרמנים.
דה הבילנד קומט
לאחר תאונות אלה השימוש במטוס הופסק וייצורו הופסק זמנית. לאחר סדרת ניסויים ארוכה הוא תוכנן מחדש וייצורו חודש. לאחר מכן סדרת הקומט 4 נהנתה משירות ארוך ופורה של יותר מ-30 שנה של הובלת נוסעים. גרסה צבאית של הקומט - הוקר סידלי נימרוד - נמצאה בשירות חיל האוויר המלכותי עד שנת 2011.
תכנון הקומט 5
הקומט 5 הוצע כשיפור של כל דגמיו הקודמים. השיפור כלל גוף רחב יותר אשר אפשר מבנה של חמישה מושבים לרוחב, כנף משופרת ומנועי הטורבו-מניפה הראשונים בעולם של רולס-רויס מדגם קונוואי. אך ללא תמיכה של משרד התחבורה הבריטי, בסופו של דבר, המטוס לא נבנה וכתוצאה מכך BOAC החליטה לרכוש מטוסי בואינג 707.
יעקב אדלשטיין (פעיל ציוני)
ביוגרפיה
בידי אדלשטיין ומשפחתו היו עוד לפני המלחמה סרטיפיקטים לעלייה לארץ ישראל, והם התכוונו להגיע לקיבוץ גבעת חיים, אולם אדלשטיין בחר להישאר ולא לנטוש את חברי הקהילה.
יחסי מאוריציוס–רוסיה
נציגות דיפלומטית
לרוסיה יש שגרירות הממוקמת במאוריציוס.
אליזבת מריה, נסיכת בוואריה
ביוגרפיה
היא התאהבה בלודוויג פיליפ גראף פון ספרייד אונד בוטנהיים (26 בספטמבר 1870 - 5 בספטמבר 1951), אולם שניהם ידעו שהוריה לעולם לא יתנו להם להינשא. אליזבת מריה הייתה נצר לשתיים ממשפחות האצולה הוותיקות והמכובדות ביותר באירופה: בית הבסבורג ובית ויטלסבאך, בעוד לודוויג לא היה אלא אציל זוטר. בנוסף על כך הוא היה פרוטסטנטי בעוד משפחתה של אליזבת מריה הייתה קתולית. לפיכך הם ברחו ביחד, ונישאו בג'נובה ב-2 בנובמבר 1893. לודוויג כתב מכתב להוריה בו הסביר להם שהוא ואליזבת נחושים לא להיפרד, ונאלצו לבחור בין בריחה להתאבדות משותפת. נישואיהם היו מאושרים מאוד, ונולדו להם חמישה ילדים.
אביה של אליזבת, ובמיוחד סבה מצד האב, לואיטפולד, הנסיך העוצר של בוואריה זעמו על המעשה וסירבו לחדש את הקשר עם אליזבת. כעבור מספר שנים, תודות למאמצים של אמה גיזלה ושל סבה השני הקיסר פרנץ יוזף, הושג פיוס ביניהם. הקיסר פרנץ יוזף אף אירח את לודוויג בווינה והעניק לו את התואר רוזן. עם זאת, במכתב לאשתו, הקיסרית סיסי, הוא הודה שלמרות שהוא עדיין אינו מרוצה מהנישואים, הוא מתפעל מנחישותה ואופיה של אליזבת. ב-1908 רכש בעלה את טירת סטריבר בעיר גרסטן שבאוסטריה. הטירה נמצאת ברשות המשפחה עד היום. לודוויג נפטר ב-1951, ואליזבת ב-1957. היא נקברה בבית הקברות בגרסטן.
יחידת הצנחנים הראשונה בצה"ל
מפקד היחידה וחייליה
המטכ"ל הודיע לכל יחידות צה"ל על ריכוז מתנדבים ליחידת הצנחנים, אך יחידות רבות מנעו מאנשיהן להתנדב. ביחידה נקלטו, לצד מתנדבים בעלי ערכים וצנחנים שהוכשרו בצבאות אחרים, גם בעלי עבר פלילי והרפתקנים פורקי עול. הרכבה היה חריג בצה"ל, והיא כונתה "לגיון הזרים היהודי". היחידה סבלה מבעיות משמעת חמורות שלא נפתרו עד לפרוקה.
רוגל נחום
ביוגרפיה
באליפות אירופה שנערכה באוגוסט אותה שנה בספליט, באותה העת יוגוסלביה הוא סיים במקום 16 בקפיצה משולשת בתוצאה של 16.01 מטר. באותה השנה הוא החזיק, בו זמנית, בשלושה שיאים ישראלים, בקפיצה לגובה (2.18 מטר), בקפיצה לרוחק (7.96 מטרים) ובקפיצה משולשת (16.89 מטרים).
אשטה מאנגלה
שמונת הסימנים הם:
תודוס הרופא
מאמריו
עוד נזכר במסכת נזיר ובתוספתא במעשה שהביאו קופה מלאה עצמות לבית הכנסת של טרסיים והניחוה באוויר ונכנס תודוס הרופא וכל הרופאים ואמרו: "אין כאן שדרה ממת אחד" ומעשה זה הובא גם בתלמוד הירושלמי.
עבודה סוציאלית
רקע
עיקר הפגיעה ניכר באוכלוסיות חלשות, שלא היו מוגנות על ידי חקיקה חברתית כלשהי:
מוחמד א-תקי (אחמד אבן עבדאללה)
כאימאם, הוא היה המנהיג הרוחני העליון של הקהילה האסמעאילית, מעת מינויו ועד ליום מותו.
הנִזארים (בערבית: النزاريون) והמסתעלי (בערבית: مستعلي) ממשיכים את שושלת המנהיגות שלהם ממנו ומהצאצאים שלו, אשר ייסדו את האימפריה של השושלת הפאטמית.
עבודה סוציאלית
מערכת הפעולה
העובד הסוציאלי (=החברתי) כסוכן שינוי, אינו פועל לבדו בתוך ארבעה קירות חדר הטיפול. לצורך סיוע ללקוחות עליו לעבוד בסביבה ובחברה, באמצעות מערכות הפעולה. מערכת הפעולה היא הגופים, הארגונים, המסגרות, הקבוצות או היחידים, שבאמצעותם ניתן להגיע לפעולה או לשינוי. על העובד הסוציאלי לזהות את מערכות המטרה, ליצור עמן קואליציה ולהביאן לשיתוף פעולה עמו, ובהמשך לסייע ללקוחות, באמצעות מערכות הפעולה השונות, להגיע לשינוי.
המודל הרפואי
על פי המודל הרפואי הקלאסי, המבוסס על הכשרת רופאים למקצוע הרפואה, בעת קבלת מטופל במרפאה נדרש הרופא לברר מהי תלונת המטופל, לחקור את תולדות החולה, לבדוק בעברו הרחוק יותר את ההיסטוריה הרפואית, לערוך בדיקות פיזיות ובדיקות נוספות בהתאם לצורך, לקבוע אבחנה רפואית, להציע אפשרויות טיפול ומטפל בהתאם, ולבסוף לתת פרוגנוזה עם או ללא המלצה לטיפול בהמשך.
נאוטילוס (סדרת טלוויזיה)
הפקה
באוגוסט 2021, פורסם שדיסני+ הזמינה, סדרת טלוויזיה בת עשרה פרקים, אודות קפטן נמו והצוללת בפיקודו, נאוטילוס. ג'יימס דורמר הוא תסריטאי הסדרה, ומשמש גם כמפיק בפועל עם חאבייר מרצ'נד, אנאנד טאקר וג'והנה דוורו. Moonriver TV ו-Seven Stories מפיקים את הסדרה. מייקל מתיוס הצטרף כבמאי בנובמבר 2021. קמרון ולש הצטרף כמפיק הסדרה וכריס לאוול הצטרף כמפיק בפועל בפברואר 2022.
אמילי דייוויס
ביוגרפיה
דייוויס נולדה בסאות'המפטון, אנגליה ב-22 באפריל 1830, ובילתה את רוב שנות נעוריה בגייטסהד, שם גר אביה, ג'ון דייוויס, שהיה מנהל בית ספר פרטי. האב החזיק בהשקפות מסורתיות בנוגע לחינוך, ועל כן, בעוד שלושת אחיה של דייוויס נשלחו לפנימייה, דייוויס התחנכה בבית על ידי אמה ומורים פרטיים.
חלב (עיר)
מהמאה ה-16 עד המאה ה-20
ב-1517 כבשו העות'מאנים את חלב, ו-880 שנות שלטון ערבי בעיר באו לקיצן. באותה עת התגוררו בעיר כ-70,000 תושבים. אף שהייתה לבירת מחוז באימפריה, לא נודעה לחלב חשיבות רבה בתקופה זו, שכן דרכי המסחר בין אסיה לאירופה הועתקו לנתיבים הימיים. את העיר פקדו מספר מגפות דבר ומגפת כולרה ב-1823, ורעידת אדמה קשה הסבה לה נזקים ב-1822. מכה נוספת ניחתה על כלכלת העיר עם פתיחתה של תעלת סואץ ב-1869. ב-25 באוקטובר 1918 נכבשה חלב על ידי הכוחות הבריטים. לאחר מלחמת העולם הראשונה והתמוטטות האימפריה העות'מאנית, הייתה חלב לחלק מהמנדט הצרפתי בסוריה ובלבנון.
אוכלוסייה, דת, חינוך וספורט
בחלב התקיימה נוכחות יהודית מאז סוף תקופת בית ראשון, ולפני קום מדינת ישראל מנתה הקהילה כ-17,000 איש. מאז ועד סוף המאה ה-20 עזבו היהודים את חלב טיפין טיפין, וכיום מתגוררות בה משפחות יהודיות בודדות (ראו להלן).
העיר העתיקה בחלב
העיר העתיקה של חלב מוקפת חומה באורך של כחמישה ק"מ וצורתה היא כשל ריבוע שכל אחרת מצלעותיו היא באורך של כ-1.5 ק"מ. שטחה כ-2 קמ"ר, אך יחד עם הרבעים העתיקים שמחוץ לחומות, היא משתרעת על שטח של 3.55 קמ"ר, ואורכם הכולל של רחובותיה וסמטאותיה מגיע לכ-300 ק"מ. בין שנות ה-50 לשנות ה-70 נהרסו חלקים גדולים מהרובע העתיק כדי לפנות מקום לדרכים חדשות ולבתי מגורים, ושטחה המקורי של העיר העתיקה הצטמצם מ-4.18 קמ"ר לשטחה הנוכחי. עובדה זו עיכבה את הכרזתה של העיר העתיקה כאתר מורשת עולמית מ-1978 עד 1986, ועד שניתנו התחייבויות מתאימות להפסקת ההרס ולשימור הקיים. מאז שנות ה-90 נעשים מאמצים לשימור ולשחזור הרובע לפי תוכנית שזכתה בשנת 2004 בפרס מטעם אוניברסיטת הרווארד. בשנת 2004 התגוררו בעיר העתיקה כ-118,000 תושבים, והיו בה כ-30,000 מקומות עבודה.
מצודת חלב
מצודת חלב (قلعة حلب) שוכנת בליבה של העיר העתיקה. היא מתנשאת לגובה של כ-50 מטר מעל סביבתה, וצורתה כשל אליפסה באורך של 295 מטר ממזרח למערב, וברוחב של 170 מטר מצפון לדרום. היא מוקפת בחומות ובמגדלי שמירה בגבהים משתנים, ובחפיר רחב ועמוק ברוחב של כ-80 מטר. החפיר עמוק מהשטח המקיף את המצודה בכ-20 מטר, ועל מדרונותיו העולים אל המצודה ניצבים שני מגדלי שמירה קדמיים: האחד מדרום למצודה והאחר מצפון לה. גשר בודד מוביל אל המצודה מעל לחפיר בצידה הדרום-מערבי ומסתיים במבנה השער הפנימי.
חשיבותה של המצודה גברה בתקופת מסעי הצלב, עת שימשה כמעוז מוסלמי כנגד הצלבנים. עיקר התפתחותה של המצודה היה במאה ה-12 ובמחצית הראשונה של המאה ה-13. תחילה נוספו לה הארסנל ושני המגדלים החיצוניים. לאחר מכן הוקמו בה מאגר מים, מגרש מרוצים, שני אולמות אחסון גדולים לדגנים, ומעבר סתרים תת-קרקעי שהוביל מהמצודה צפונה. שתיים מהכנסיות הביזנטיות הוסבו למסגדים, ובתקופה זו נבנו גם מבני השער של המצודה, המקושרים זה לזה בגשר הנשען על קשתות. במבנה השער הפנימי הוקמו חמישה אולמות מקורים בקמרון חבית ששלושה שערי ברזל חצצו ביניהם. החפיר הועמק וצופה במשטח אבן ומולא במים. במצודה נחפרו מערות ששימשו כבית כלא והוקם בה קסרקטין. בעשור הראשון של המאה ה-13 התפתחה המצודה לארמון איובי מבוצר, שכלל גנים ובתי מרחץ. מארמון זה השתמר, בין היתר, שער הכניסה המעוטר באבנים שחורות ולבנות ובקשת השער המעוטרת בצורת כוורת (ראו תמונה להלן).
ב-1260 הרסו המונגולים את חומות המצודה ואת רוב בנייניה, אך הממלוכים שבו והקימו אותה בסוף המאה ה-13. טימור לנג שב והרס את המצודה עד היסוד ב-1400, והיא נבנתה מחדש החל ב-1415. בין היתר הוקמו מחדש שני מגדלי השמירה החיצוניים והארמון הממלוכי על אולם הכס שבו החליף את הארמון האיובי.
היסטוריה
במקום אחר הוא נוקב במספר 1,500 וייתכן שהכוונה היא למספר המשפחות. במהלך המאה ה-13 פעל בעיר רבי יהודה אלמדארי.
כתר ארם צובא
כתר ארם צובא הוא כתב יד של התנ"ך שנכתב לפי ההשערה בסביבות שנת 920. חוקרי המקרא רואים בכתר את הנוסח המדויק ביותר של התנ"ך, בגלל ההתאמה הפנימית המדויקת בין הנוסח עצמו לבין הערות המסורה הנמצאות בו, ונוסח זה קבע את נוסח התנ"ך מאז כתיבתו. הספר נדד בין קהילות יהודיות שונות, ושכן בתחילה בירושלים ובקהיר ולאחר מכן, לקראת סוף המאה ה-14, הופקד בידי יהודי בחלב. משך 600 שנה שכן הכתר בבית הכנסת הגדול בעיר, עד שנעלם במהלך פרעות חלב ב-1947. כעבור כעשר שנים הגיע הכתר כשהוא קרוע וחסר לידי נשיא מדינת ישראל, יצחק בן-צבי, והוא מוצג בהיכל הספר במוזיאון ישראל בירושלים.
אינדוקס
אינדוקס היא פעולה בה מתווסף ערך לאינדקס (נפח כמותי של ערכים). דוגמה בולטת לפעולת האינדוקס היא הוספת אתר לאינדקס אתרים הכולל מנוע חיפוש (דוגמת גוגל) - לא כל הדפים שאונדקסו אל מנוע החיפוש בהכרח יקבלו תוצאת חיפוש (SERP) ביחס לביטוי רלוונטי, אך הם כן ייכנסו לאינדקס ויקבלו פוטנציאל להופיע בתוצאות החיפוש אם הם יעמדו בקריטריונים מסוימים שהוצבו על ידי צוות הפיתוח של אינדקס האתרים הרלוונטי.
1944 (סרט)
1944 הוא סרט מלחמה אסטוני-פיני משנת 2015 שבוים על ידי אלמו נוגאנן ונכתב על ידי לאו קונאס. הסרט היה המועמד האסטוני בפרס אוסקר לסרט הבינלאומי הטוב ביותר, אך לא זכה.
בר אלישיב
אלמנה שמין מה שעליה
בהקשר זה מספרת הגמרא כי כלת המשפחה שהייתה נשואה לאחד מהבנים שמת, באה לתבוע כתובתה מהיתומים, שהם היורשים ההלכתיים של המת. אמרו בני המשפחה, כי הם רוצים שהכלה תתלבש בכל הבגדים היקרים בה הייתה לבושה בחיי בעלה, ורק כך תבוא לבית הדין, וזאת מפני כבוד המשפחה. כאשר באה הכלה לבית דין, התעוררה השאלה האם לשום את הבגדים היקרים שעליה. רבינא ששימש כדיין בדין התורה, פסק כי ההלכה היא כרב, ששמין את הבגדים שעליה.
ויטוריה דה גימארייש
סגל הקבוצה
מעודכן ל-8 בספטמבר 2022
פוקהונטס
רקע
פוקהונטס היא ביתו של פאּוהאטאן, ששלט בטסנאקומאקה, ברית של כ-30 קבוצות אינדיאניות שבטיות בטיידווטאר, וירג'יניה. אימה, ששמה וקבוצתה המקורית לא ידועים, הייתה אחת מתוך שתים-עשרה נשים שנלקחו בידי פאּוהאטאן; כל אישה נתנה לו ילד אחד, ואז נשלחה בחזרה לכפר ונתמכה כלכלית על ידי השליט (פאּוהאטאן) עד שמצאה בעל אחר. מכאן שמעמדה אמור להיות נמוך. ב-Relation of Virginia, המתיישב הנרי ספלמן, שחי לצידם של הפאּוהאטאנים ושירת כמתורגמן, העיר בדבר הנשים של הצ'יף פאּוהאטאן. לאחר שכל אישה נתנה לפאּוהאטאן ילד אחד, היא לא רק המשיכה להחזיק במעמדה, אלא גם חזרה למקום שממנו הגיעה.
שמות
שמה הנוצרי של פוקהונטס, רבקה, עשוי להיות מחווה סימבולית לרבקה מספר בראשית, שכאימם של יעקב ועשו, הייתה אימן של שתי "אומות", או אנשים נבדלים. פוקהונטס, בתור פאּוהאטאנית שנישאה לגבר אנגלי, אולי ראתה בעצמה אמא של שתי אומות.
לכידתה של פוקהונטס
במהלך הזמן הזה, כוהן הדת של הנריקוס, אלקסנדר ווייקר, לימד את פוקהונטס על הנצרות ועזר לה לשפר את האנגלית שלה. לטבילתה, פוקהונטס אימצה את השם הנוצרי "רבקה".
נישואים לג'ון רולף
רגשותיה של פוקהונטס כלפי רולף לא ידועים. היא נישאה לו ב-5 באפריל 1614. אף על פי שחתונות נערכו לרוב בג'יימסטאון, אין למעשה שום רשמים קיימים שמעידים על מיקומו של הטקס. מקומות אפשריים הם הנריקוס, ברמודה סיטי וג'יימסטאון. ריצ'רד באק ערך את החתונה. הם חיו במשך שנתיים על מטעו של רולף במשקי וירג'יניה, שהיו ממוקמים לאורך הג'יימס ריבר, כחלק מהקהילה החדשה של הנריקוס. בנם, תומאס, נולד ב-30 בינואר 1615.
אנגליה
פוקהונטס ורולף חיו בפרברי ברנטפורד במשך זמן מה, ולאחר מכן גם בנורפוק. ב-1617, סמית' פגש את הזוג במפגש חברתי, ומאוחר יותר כתב שכשפוקהונטס ראתה אותו, "ללא מילים, היא הסתובבה, פניה האפילו, והיא נראתה בלתי מרוצה", והלכה. לאחר "שעתיים או שלוש", הם דיברו יותר; רשמיו של סמית' על דבריה תיארו אותם כמקוטעים וחידתיים. היא הזכירה לו את האדיבות שגילתה כלפיו, והוסיפה: "אתה הבטחת לפאוהאטאן שמה ששלך יהיה שלו, והוא הבטיח את אותה הבטחה." היא אף הביכה אותו כשקראה לו "אבא", בעודה מקבילה את הסיטואציה וההבדלים המעמדיים ביניהם - בדרך בה היא ראתה אותם - לסיטואציה אחרת, כשסמית' קרא לפאוהאטאן "אבא" כשהיה זר בווירג'יניה. "ומאותה הסיבה עלי לעשות אותו הדבר", אמרה. סמית' לא קיבל את דרך הפנייה הזו, משום שפוקהונטס התעלתה עליו, כ"בת מלך". פוקהונטס אמרה, בארשת פנים מתואמת:
לבסוף, פוקהונטס אמרה לסמית' שהיא והילידים האמריקאים הנוספים העריכו שמת, אבל אביה אמר לטומוקו לחפש אחריו, "כי אנשיו מרבים לשקר".
מוריס וינסנט וילקס
ביוגרפיה
המעבדה פיתחה את רוב התוכנות שלה בשפת ALGOL ותרמה לפיתוח Algol 68, גרסה מתקדמת יותר של Algol.
חיים שטרקמן
ביוגרפיה
לאחר פרישתו מכדורסל, התמקד במקצועו החדש כסוכן ביטוח.
סמרש
שיטות
בהשוואה לקודמתה (מנהלת המחלקות המיוחדות), סמרש התמקדה בעיקר במרגלי אויב, אף כי אנשי הצבא האדום עדיין היו תחת חשד. אבאקומוב עדכן את סטלין על כל המפקדים הבכירים ועל התנהגותם של מספר קציני צבא מובילים.
סונאטת קרויצר (בטהובן)
את הסונאטה לכינור מס' 9 בלה מז'ור, המוכרת בשם סונאטת קרויצר, הוציא בטהובן לאור כאופוס 47 שלו. הוא ידוע בתפקיד הכינור התובעני שלה, באורכה יוצא הדופן (ביצוע טיפוסי נמשך קצת פחות מ-40 דקות) וקשת הרגשות שהיא מקיפה; הפרק הראשון סוער ברובו, השני מהורהר והשלישי תוסס ומלא עליצות.
מבנה
קשה לתאר ניגוד רב יותר בין פרק זה לשני, נעימה רוגעת בפה מז'ור, שאחריה חמש וריאציות שונות בבירור זו מזו. הווריאציה הראשונה מתעתקת את הנושא למשקל משולש מלא חיים ומקשטת אותו בסלסולי טריל. בווריאציה השנייה משתלט הכינור על המלודיה ומחיה אותה עוד יותר. הווריאציה השלישית, בסולם מינורי, חוזרת להלך רוח קודר ומהורהר יותר. הרביעית מזכירה את הראשונה והשנייה באופיה הקליל, העיטורי והאוורירי. הווריאציה החמישית והאחרונה, הארוכה בכולן, משווה לפרק אופי איטי ודרמטי יותר, אך מסתיימת בכל זאת בפה מז'ור נטול-דאגה.
איך פגשתי את אמא (עונה 1)
ליהוק
חמישה שחקנים מגלמים חמש דמויות ראשיות: ג'וש רדנור מגלם את טד, אדריכל צעיר שמחפש את אשתו לעתיד. ג'ייסון סיגל ואליסון הניגן מגלמים את מרשל אריקסון ולילי אלדרין, בהתאמה, זוג שזה עתה התארס. קובי סמולדרס מגלמת את רובין שרבטסקי, כתבת שאפתנית שטד מתאהב בה. את ברני סטינסון, חברו הטוב ביותר של טד ורודף נשים, מגלם ניל פטריק האריס. העונה הציגה כמה שחקנים חוזרים, ביניהם לינדסי פונסקה ודייוויד הנרי כילדיו של טד ואשלי ויליאמס בתפקיד ויקטוריה, מושא אהבתו של טד במחצית השנייה של העונה. פרק הפיילוט קיבל עם מועמדות לפרס הפיילוט הקומי הטוב ביותר על ידי ה-Casting Society of America.
הפצה
CBS שידרה לראשונה את הסדרה בארצות הברית ב-19 בספטמבר 2005. באופן בינלאומי, התוכנית שודרה לראשונה בבריטניה ב-BBC Two ב-7 במאי 2006, והיא משודרת על ידי Citytv בקנדה ו-Seven Network באוסטרליה. העונה ראשונה הופצה בארצות הברית.
בראגה
בימי קדם
בזמן פלישות השבטים הנודדים הגרמניים, השלטון הרומי הגיע אל קיצו ובראקארה אוגוסטה נפלה יחד עם כל האזור לידי השוואבים, עם גרמני שמקורו במרכז אירופה. בשנת 410 השוואבים הקימו ממלכה בצפון-מערבה של ספרד ובירתה בראקארה. בשנת 584 הכובשים הגרמנים החדשים של חצי האי האיברי, הויזיגוטים ובראשם לאוביגילד הגיעו גם הם לכאן.
ימי הביניים
בין השנים 1093–1147 שכנה בבראגה חצר מלכי פורטוגל.
יהודי בראגה
לפי הסכם מ-21 בינואר 1468 סוכם כי היהודים יפצו את הקהילה הנוצרית סאן טיאגו באגרה שנתית של 200 ריאלים.
רק בשנת 1981 התגלתה כתובת בת שלוש אותיות עבריות בבית ברחוב סנטו אנטוניו טראבסאש. משמעות הכתובת "אתה" היא כנראה "היכנס" בארמית. ככל הנראה היא שריד של בית כנסת.
טראיאנוס דלאס
חיים אישיים
ב-11 בספטמבר 2008 נישא דלאס לדוגמנית היווניה גוגו מסטרוקוסטה.
גרג לוגניס
לוגניס הוא אלוף אולימפי בעל 4 מדליות זהב אולימפיות (לוס אנג'לס 1984 וסיאול 1988), אלוף עולם בעל 5 מדליות זהב מ-3 אליפויות עולם בשחייה (ברלין 1978, גואיאקיל 1982 ומדריד 1986), בעל 6 מדליות זהב מהמשחקים הפאן אמריקאיים (סן חואן 1979, קראקס 1983 ואינדיאנפוליס 1987) ו-2 מדליות זהב מהאוניברסיאדה (אדמונטון 1983).
ביוגרפיה
כבר בגיל 16, באולימפיאדה במונטריאול (1976), זכה במדליית כסף בתחרות הקפיצה מ-10 מטרים, שני לקלאוס דיביאזי מאיטליה. פרישתו של דיביאזי פינתה את הדרך ללוגניס, שזכה באליפות העולם בשחייה בברלין, 1978.
לוגניס זכור לא רק בזכות הישגיו הספורטיביים, אלא גם בשל תקרית שארעה לו באולימפיאדת סיאול, אשר חשיבותה נודעה רק שנים לאחר המעשה. תוך כדי קפיצה בתחרות ה-3 מ', פגע ראשו של לוגניס בקרש הקפיצה וגרם לו לדמם. לוגניס ידע בשלב זה, שהוא נושא את נגיף ה-HIV, אך הדבר לא היה ידוע בציבור ולוגניס החליט שלא לגלות זאת לרופאים שטיפלו בו בבריכת הקפיצות ולקופצים האחרים.
רק מאמנו באותה התקופה, רון אובראיין, שנחשב לאחד מגדולי מאמני הקפיצה למים באותה התקופה, ידע על כך ממנו באותו זמן.
הבחירות לנשיאות ארצות הברית 1960
המפלגה הרפובליקנית
ב-1959, נראה כאילו סגן הנשיא ניקסון יקבל אתגר רציני מצד מושל ניו יורק נלסון רוקפלר, המנהיג של האגף הליברלי-מתון של המפלגה. אך לאחר סיור לאומי שחשף שרוב הרפובליקנים תמכו בניקסון, רוקפלר ויתר על מועמדותו.
עימותים
לאחר העימות, החל קנדי להוביל במקצת על ניקסון. בשלושת העימותים הבאים ניקסון החזיר לעצמו את משקלו, התאפר ונראה יותר חזק מהופעתו הראשונה. אולם בשלושת העימותים הבאים צפו כ-20 מיליון אנשים פחות. פרשנים אמרו כי ניקסון ניצח בעימות השני והשלישי ואילו קנדי ניצח בראשון, כשברביעי היה תיקו.
עולם מוזר
קבלה והכנסות
בין הסיבות לכישלון הקופתי שנחל הסרט, צוינה העובדה שדיסני כמעט שלא פרסמה את הסרט, בניגוד לסרטי אנימציה משנים קודמות ששוחררו לאחר קמפיין פרסומת משמעותי. אחת הסיבות שצוינה למהלך הייתה חוסר העניין של מנכ"ל דיסני דאז, בוב צ'אפק, בסרטי אנימציה. כמו כן צוין שגם סרטי הרפתקאות קודמים של דיסני מז'אנר הספרות הזולה, "כוכב המטמון" ו"אטלנטיס: האימפריה האבודה", כשלו בקופות. סיבה נוספת הייתה שיטת ההפצה החדשה של דיסני, לפיה כותרי אנימציה חדשים, מאז "ריה והדרקון האחרון", מוצגים בבתי הקולנוע זמן קצר, ולאחר מכן מופצים ללא תשלום נוסף בשירות דיסני+, מה שגורם לקהל להעדיף לחכות לצפות בסרט בטלוויזיה ולהימנע מההוצאה הגבוהה של כרטיסים לקולנוע.
חצי האי סורבה
חצי האי עשיר בצמחייה וחובבי-טבע רבים מטיילים בשביליו.
אוניברסיטת קליפורניה בסנטה קרוז
אוניברסיטת קליפורניה בסנטה קרוז (באנגלית: University of California, Santa Cruz; בראשי תיבות: UCSC; בקיצור: UC Santa Cruz) היא אוניברסיטה ציבורית הממוקמת ב שבקליפורניה. האוניברסיטה נוסדה ב-1965 והיא אחת מעשרת הקמפוסים של אוניברסיטת קליפורניה. נכון ל־2021 באוניברסיטה לומדים 18,980 סטודנטים ב־66 תוכניות לתארים ראשונים ו־64 לתואר שני. האוניברסיטה חברה באיגוד האוניברסיטאות האמריקניות וחברה באיגוד אוניברסיטאות המחקר.
התאחדות הארגונים והקהילות היהודיות של אוקראינה
תפקידי הארגון
מטרתו העיקרית של הארגון הוא חיזוק הארגונים היהודיים והקהילות היהודיות באוקראינה והידוק הקשרים והיחסים בין הקהילות היהודיות של אוקראינה. הארגון מסייע לעלייה האוקראינית לישראל, תומך מבחינה כספית בארגונים יהודיים שונים, מסייע בפיתוח מרכזי תרבות יהודיים, בניית בתי ספר ובתי כנסת. הארגון גם נחשב למובילי המאבק נגד האנטישמיות באוקראינה. הארגון נחשב גם למייצג יהודי אוקראינה בקרב ארגונים ממשלתיים באוקראינה.
ההתערבות (סיפור)
עלילה
כדי להוכיח את רצינות דבריו, הוא מצהיר במכתבו כי בכוונתו לצאת מתאו, חמש שעות לפני מועד הסיום וכך להפסיד בהתערבות. כל הכסף שבגללו התחילה ההתערבות, כבר לא שווה בעיניו למאומה. הבנקאי מניח את המכתב, ויוצא מהחדר בתחושה של בוז עצמי עמוק. למחרת בבוקר, כאשר השומרים מודיעים לו שראו את האסיר "בורח" מהחצר בריצה בטרם מועד הסיום שנקבע, הוא נכנס לתא, לוקח את המכתב שנשאר מונח על השולחן ונועל אותו בכספת וכך נגמר הסיפור.
ונרה 7
ונרה 7 הייתה רכב חלל סובייטי, השביעית בתוכנית ונרה הסובייטית של גשושיות שנשלחו לכוכב נוגה. זו הייתה החללית הראשונה שנחתה בהצלחה על כוכב לכת אחר ושדרה משם אותות חזרה לכדור הארץ.
החללית שוגרה ב-17 באוגוסט 1970 ונכנסה לאטמוספירה של נוגה ב-15 בדצמבר 1970. הגשושית נכנסה לאטמוספירה כשהיא מחוברת לרכב האם שלה לצורך שמירה על טמפרטורה נמוכה זמן רב ככל האפשר בתוך האטמוספירה החמה של כוכב הלכת.
שליו
גידול מלאכותי
השליו מגודל לעיתים כחיית מחמד, או כחיית משק לצורך שחיטה ואכילה.
לאומיות שחורה
מלקולם אקס
מלקולם אקס נולד ב-1925 באומהה, נברסקה, בשם מלקולם ליטל. הוא היה מנהיג ממוצא אפרו-אמריקאי, נואם ופעיל זכויות אדם. הוא שימש כדובר של אומת האסלאם בשנות החמישים והשישים, ובשל מאמציו הגדולים בתנועה הוא הצליח לסחוף אחריו אלפים. הוא הצטרף לתנועה בזמן ששהה בכלא. עם שחרורו ב-1952 מנתה התנועה כ-400 חברים. הוא הפך למנהיג ודובר התנועה, וב-1960 התנועה גדלה לכ-40 אלף חברים. אקס תמך בעוצמה ובלאומיות שחורה, ובהחזרת גאווה וגבריות לשחורים. הוא האשים את האמריקאים הלבנים והתבטא נגדם במילים קשות. הוא הטיף לשחורים להשליך את "כבלי הגזענות" מעליהם ולהילחם בגזענות בכל האמצעים הדרושים, גם בדרך אלימות, בטענה כי "אין מהפכה לא אלימה". מטרת המהפכה, לדבריו, הייתה לבסס את עצמאות העם השחור, הצעה אשר זכתה לתומכים רבים, אך בו בזמן גם לביקורות עזות.
נלסון מנדלה
נלסון מנדלה נולד בשנת 1918, היה פעיל כנגד האפרטהייד, פוליטיקאי ופילנתרופ. הוא כיהן כנשיא דרום אפריקה בין השנים 1994–1999. בשנת 1939 נרשם לאוניברסיטת "פורט האר" שהיוותה המוסד היחיד להשכלה גבוהה עבור שחורים בדרום אפריקה באותה עת, שם הוא נבחר למועצת הסטודנטים. בשנות ה-20 לחייו היה מעורב בתנועת האנטי-אפרטהייד ובשנת 1942 הצטרף לתנועת הקונגרס הלאומי האפריקאי (ANC). בתוך ה-ANC התארגנה קבוצה קטנה של אפריקאים צעירים שנקראה "הליגה הצעירה של הקונגרס הלאומי האפריקאי". הם ביקשו להפוך את ה-ANC לתנועה עממית המונית, ששואבת את כוחה ממיליוני כפריים ואנשים עובדים שלא היה להם קול תחת המשטר באותם ימים. הקבוצה האמינה כי הטקטיקות הישנות והמנומסות של ה-ANC לא היו יעילות. בשנת 1949 ANC אימץ באופן רשמי את שיטת החרם והשביתה של ארגון הצעירים עם מטרות המדיניות של אזרחות מלאה, חלוקה מחדש של קרקעות, זכויות איגוד מקצועי וחינוך חופשי וחובה לכל הילדים.
פרינקפס סנאטוס
בתקופת האימפריה תפקיד הפרינקפס עבר לקיסרים, ולכן תוארם הרשמי היה "פרינקפס" - משום שאוגוסטוס רצה להיראות כלפי חוץ כממשיך הרפובליקה ולא כשליט יחיד.
סן ברנרד
הסיפור של בארי האגדי
הסן ברנרד הקלאסי שונה מאוד מהסן ברנרד של ימינו בגלל הכלאות. הכלבים היו כלבי עבודה קטנים יותר (בערך בגודל של רועה גרמני) אולם חורפים קשים בין השנים 1816 ו 1818 הובילו להרבה מפולות שלגים, והרגו הרבה כלבים שנועדו לרבייה בזמן חילוצים. בניסיון לשמר את הגזע, כלבי הסן ברנרד הנותרים הוכלאו עם כלבי נויפאונדלנד, שהובאו במיוחד מניופאונדלנד שבקנדה בשנות החמישים של המאה ה-19, ובכך איבדו את שימושם העיקרי ככלבי חילוץ באקלים השלגי של האלפים בגלל שהפרווה הארוכה שירשו הייתה עלולה לקפוא ולהכביד עליהם.
מקור השם
השם "סן ברנרד" לא היה מקובל עד המאה ה-19, עד אז כונו הכלבים במגוון שמות, כגון, "הכלבים הקדושים", "סוסים אצילים", "מסטיף אלפיני" או "כלבי בארי".
בריאות
מועדוני הכלבים הבריטי והאמריקאי מעריכים את תוחלת החיים של הכלבים ל 8 - 10 שנים בלבד. בסקר שנערך על 35 כלבים דנים בשנת 2003, תוחלת החיים החציונית עמדה על תשע וחצי שנים ואילו סקר בבריטניה בשנת 2005 על 53 כלבים מצא כי תוחלת החיים שלהם הייתה שבע שנים בלבד. בסקר הבריטי כ 20% מהכלבים עברו על גיל 10, והכלב שהאריך חיים ביותר הגיע ל 12 שנים ותשעה חודשים.
ממלכת דנמרק
גאוגרפיה
מבחינת פיטוגאוגרפית שייכים דנמרק, גרינלנד, איי פארו, לממלכה הצפונית והן משותפות למחוזות הארקטי, האירופאי-אטלנטי והמרכז אירופאי של האזור הצפוני בחצי הכדור הצפוני (Circumboreal Region). על פי הקרן העולמית לשימור חיות הבר ניתן לחלק את הטריטוריה של דנמרק לשני אזורים אקולוגיים: היערות המעורבים האטלנטיים והיערות המעורבים הבלטיים. איי פארו מכוסים בצמחייה עשבונית צפונית, בעוד שבגרינלנד יש שני אזורים אקולוגיים: האזור האקולוגי של הטונדרה הארקטית הגבוהה והאזור האקולוגי של הטונדרה הארקטית הנמוכה.
היסטוריה
איסלנד השיגה שלטון עצמי ב-1874, והפכה למדינה עצמאית לגמרי ב-1918, תחת מלך משותף עם דנמרק. האיסלנדים ביטלו את המלוכה ב-1944, וב-1948 זכו איי פארו בשלטון עצמי. הממלכה הצטרפה לקהילייה הכלכלית האירופאית (כיום האיחוד האירופי) בלא איי פארו ב-1973, וגרינלנד פרשה מהאיחוד ב-1979. בשני המקרים בשל חוסר הסכמה למדיניות הדיג של האיחוד. גרינלנד זכתה בשלטון עצמי ב-1979 והצעה להרחבת האוטונומיה ב-2009 אושרה במשאל עם שנערך באי ב-2008. תושבי גרינלנד שוקלים עצמאות מלאה, אם יתגלו מספיק משאבי טבע על מנת להפוך את הרעיון לישים כלכלית.
הספרייה הבריטית
גם בגודל הפיסי ובאורך מדפים כולל, ספריית הקונגרס גדולה יותר מהספרייה הבריטית.
רקע היסטורי
כמוסד בפני עצמו הספרייה הבריטית היא צעירה ביחס לספריות אחרות בקנה מידה שכזה. היא הוקמה רק ב-1973, אולם היא פעלה במבנה המוזיאון הבריטי כספריית המוזיאון החל משנת 1753, עת הייתה ממוקמת בבניין המוזיאון. ב-1983 הפך ארכיון המוזיקה הלאומי לחלק מהספרייה.
מגפת הקורונה בצ'כיה
התפשטות המגפה
מספר המקרים החדשים היומי הגיע לשיא של 354 ב-27 במרץ, כשבועיים לאחר הטלת הסגר, ולאחר מכן החל לרדת במהירות. ב-21 באפריל כבר הגיע מספר המקרים החדשים לפחות מ 100 ביום.
אחרי כשבוע נוסף, הוחלט שרוב בתי הספר בצ'כיה יעברו למתכונת של לימודים מרחוק. עוד החליטה הממשלה כי התכנסויות במרחבים הציבוריים יוגבלו ל-6 אנשים בלבד. כמו כן, צריכת האלכוהול במרחב הציבורי תיאסר והאזרחים יחויבו לעטות מסכות בזמן נסיעתם בתחבורה הציבורית. נסגרו ברים המסעדות.
לאחר תקופה של ירידה בתחלואה, באוקטובר החלה עליה. לכן, הטילה הממשלה הצ'כית הגבלות חדשות, ובין השאר אסור כעת ללא-מחוסנים להיכנס למסעדות, לבתי קולנוע ולבתי עסק אחרים, בהם מספרות.
Boosey & Hawkes
לפני המיזוג בין חברות בוזי והוקס
בשנת 1851 החברה החלה לנסות את מזלה בתחום בניית כלי נשיפה מעץ, ספציפית בעיצוב חדש לחליל צד (בשיתוף פעולה עם החלילן ר.ס. פראטן שחי בין השנים 1846–1936).
לאחר המיזוג
הבולט מבין הפליטים היהודים שעברו לחברה היה ארנסט רוט, שהחתים בין היתר זכויות יוצרים על יצירות ריכרד שטראוס (ארבעה שירים אחרונים ) וסטרווינסקי (דרכו של הולל).
בוזי בניגוד לרוט, ראה בבריטן לא רק מוזיקאי ומלחין מוכשר, אלא כגאון מוזיקלי כמו ריכרד שטראוס ואיגור סטרווינסקי, ואף הסכים להעתו לפיצול החברה לאגף הוצאה לאור ואגף מכירה והשכרה של כלי נגינה.